Christian Arendt giver julekoncert i Ullerslev | Lokalavisen Nyborg | Ugeavisen.dk
Du er her: Forside - Lokalavisen Nyborg - Skoleelever fra Vibeskolen tog flest kegler
Du er her: Forside - Lokalavisen Nyborg - Christian Arendt giver julekoncert i Ullerslev
Christian Arendt er 63 år og har levet af at undervise og give koncerter solo og i forskellige orkestre, siden han som ung var medicinstuderende i Odense, hvor hans far Rudolph Arendt var domprovst. PR-foto
Christian Arendt giver julekoncert i Ullerslev
01. december 2019 kl. 15:04
Ullerslev: Guitarist og sanger Christian Arendt har tidligere fyldt fynske kirker til sine julekoncerter, og i år er Ullerslev Kirke blandt de steder, hvor han giver koncert i tiden op til jul. Det sker torsdag 5. december kl. 19.30-21, og det er gratis at opleve koncerten i Ullerslev Kirke.
Med sig har Christian Arendt udstyr med optagelser af egne trommer og bas, og derudover vil han fyre den af på guitar, som han har gjort siden ungdommen i Tønder, hvor han og Michael Falch stiftede Malurt, der turnerede i årevis.
- Ved koncerten i Ullerslev Kirke er det rock og blues, man kan opleve. Men også julesange er på programmet, og jeg uddeler sanghæfter, så publikum kan synge med. Ved lignende koncerter har kirker været fyldt, og publikum har siddet og i midtergangen. Der har været propfyldt, og jeg lover at levere et varieret og afvekslende program, fortæller musikeren og musiklæreren, som bor i Revninge ved Kerteminde, i en pressemeddelelse.
Han underviser i AOF, FOF og i ungdomsskoler i Nyborg, Langeskov, Munkebo, Kerteminde med flere.